James Brooke

Sir James Brooke, Raja Topurak Sarawak (29 Ngiop 1803Calcutta Monthly Journal , May 1803, p. 158, "Bengal Births. … At Bandel, on the 29th ultimo, the Lady of T. Brooke, Esq. of a Son" - 11 Mahas 1868) nopo nga songulun tentera British om nogi pengembara ii mengasas do Karajaan Sarawak id Borneo. Baginda nopo nga minomorinta sabaagi Raja Topurak koiso id sarawak mantad toun 1841 gisom do nopujulan kiniopon ontok toun 1868. 

Nosusu i Brooke om pinagayo id siriba Syarikat Raj Hindia Timur Inggeris id India. Kopongo do piipiro toun pondidikan id England, berkhidmat baginda sabaagi do Tentera Bengal. Nosindualan i Baginda om tuminingkod mantad do suruhanjaya dii. Minomoli Baginda do iso kapal om belayar kuminaa do Kepulauan Melayu miampai minonguhup mongidu do pemberontakan, om nosiliu do gabenor Sarawak. Tumilombus, miningoos isio do menindas cetak rompak id rantau diti. Id pergolakan potilombus, pinotonduli baginda kumaa do Sultan Brunei o takhta dau, miampai do baginda Sultan nopo nga pinoposiliu di Brook sabaagi Raja Sarawak.

Brooke nogi nga nokoumbal do nokritik di Parlimen British om maya rasmi nosiasat do Singapura kokomoi laang-laang sumaap lanun baginda. Sundung do ingkaa, noonuan o pamantangan baginda om bertahsia id London montok lisih kumaa Asia Tenggara. Karya-karya noterbit songulun naturalis ii Alfred Russel Wallace nogi nga ogumu momboros kokomoi kosuahon om prestasi baginda. 

 Koposion Gulu 
Kopongo sikul puralan boros id England, minaampayat do perkhidmatan Syarikat Hindia Timur Inggeris isio ontok toun 1825 id India. Kopongo korikatan dau, pimusuhan nokoimbulai id Burma, om pinaatod id Brooke id Burma miampai do sontinimungan askar Syarikat Hindia Timur Inggeris kumaa Lembah Brahmaputra ontok toun 1825. Ontok do hilo, nosindualan tomod i Brooke ontok minomuruan do kalvari sukarilawan momogun om pinaatod guminuli kumaa England montok rawatan. Minaganu o timpu piipiro toun montok di Brooke do nokolidas om ontok toun 1830, tuminonduli kumaa Madras nga noiduanan no montok pootodon kumaa perang.

Tumilombus, pinaatod nogi iyau kumaa id China montok do mengembara maya do kopulauan India Timur. Mantad dii, minaganu i Brooke do kootuson do ii nopo nga koiyonon di tosonong montok monoodo do kuasa Inggeris om mongoruhang puhawang do paganakan. Minumbal isio do dumagang kumaa id Timur Sodu nga au nakalantoi.

 Timpuunon id Sarawak 
Ontok toun 1835, minogidu pogun o tapa dau om pinopotindohoi do harta soginumu £30,000, montok do gunoon disio momoli syarikat kapal kingaran do Royalist. Kopongo belayar kumaa Borneo ontok toun 1838, nokorikot isio id Kuching ontok wulan Magus om toun dii nogi, nokoihum isio do kokompungan di nokotimbaba do pemberontakan kaum Dayak sumaap do Kosultanan Brunei. Minonguhup isio di Raja Muda Hashim, mamai om raja muda do Sultan Brunei ii momorinta do magala pemberontakan Dayak, om sabaagi balasan Raja Muda Hashim, minanahak isio do ngaran kumaa dau sabaagi Raja Sarawak ontok 1841. Pomolohou dii nopo nga na'sah do Sultan Brunei om noonuan do pomolohou Raja Topurak Sarawak.

Sukuon